cyanic-selkie/wikianc huggingface dataset:
Teedra Moses
Yksityiselämä
Moses eli Lousianan New Orleansissa. Mosesin äiti on gospel-laulaja Shirley Moses. Myöhemmin hän muutti Kaliforniaan äitinsä kanssa perheen hajottua. Moses on kahden lapsen äiti.
Abhasian vaakuna
150px|thumb|Abhasian vaakuna Abhasian vaakuna on Georgiasta irtautuneen, osittain tunnustetun Abhasian tasavallan tunnus. Siitä määrätään Abhasian perustuslain artiklassa 10. Se otettiin siten käyttöön 23. heinäkuuta 1992.
Vaakunan kilpi jakautuu pystysuunnassa valkoiseen ja vihreään kenttään. Vaakunassa on kolme kahdeksansakaraista, kullanväristä tähteä, yksi keskellä alhaalla ja kaksi ylhäällä (yksi molemmissa kentissä). Keskelle on kuvattu kultaisena Araš-hevosella ratsastava mies, joka ampuu nuolen tähtiä kohti. Tapahtuma perustuu abhaasien Narts-eepokseen. Vihreä väri symboloi nuoruutta ja elämää, valkoinen taas henkisyyttä. Tähdet edustavat aurinkoa sekä lännen ja idän kulttuurien rinnakkaiseloa.
Aktiivinen empaattinen reflektio
Aktiivinen empaattinen reflektio on termi, jota käytetään psykoterapiassa ja psykiatriassa. Se on terapeutin toimintatapa, jolla hän viestittää potilaalle ymmärtävänsä tätä.
Kun potilasta haastatellaan, ei riitä että häntä ymmärretään. On tärkeää, että potilas saa kokemuksen siitä, että hän tulee ymmärretyksi. Käyttökelpoinen tekniikka on kuunnella potilasta aktiivisesti. Erilaisin elein ja äännähdyksin voi ohjata häntä kertomaan ja jatkamaan. Sopivassa kohdassa voi palauttaa potilaan kertomaa tiivistettynä ja antamalla potilaan testattavaksi erilaisia vaihtoehtoja, joista potilas sitten voi valita haluamansa tai antaa vielä uuden.
Esimerkki: ”Kerroit, että sinulle oli suuri pettymys, että paras kaverisi jäi kiinni lunttauksesta matematiikan kokeessa. Järkytyitkö siitä, että hän oli taitamaton ja jäi kiinni, vai siitä, että hän lunttasi sinulta ja opettaja saattoi epäillä että olit juonessa mukana.”
Terapeutti pyrkii koko ajan varmistamaan, että potilas ymmärtää palautteen ja tarvittaessa hän tarkistaa onko itse ymmärtänyt asian samoin kuin potilas ja onko potilas ymmärtänyt asian samoin.
Palautteessa pyritään ymmärryksen lisäämiseksi ensin ymmärtämään ja sitten käyttämään potilaan käyttämiä sanoja ja sanamuotoja. Palautteet annetaan tiivistettyinä, ja niissä voi samalla pyrkiä yhteenvetoihin. Palautteet annetaan mieluummin ”verbikielellä” eli keskipisteessä on tekeminen pohdinnan sijaan. Tulkintoja pyritään välttämään tai ne annetaan vaihtoehtoina, jotka potilas voi hylätä tai hyväksyä.
Nike Total 90
Nike Total 90 (T90) on jalkapallotarvikebrändi, johon kuuluu muun muassa jalkapallokenkiä, -palloja, -housuja, -suojia ja paitoja. Muita Niken jalkapallobrändejä ovat Mercurial, Tiempo ja CTR360. T90-jalkapallokenkiä käyttävät muun muassa Wayne Rooney, Wesley Sneijder, Gianluca Zambrotta, Fernando Torres, Maicon, Vincent Kompany sekä Gonzalo Higuain.
Slite (varustamo)
thumb|[[M/S Olympia|M/S Olympia rakennettiin Rederi AB Slitelle ja se oli sen omistuksessa vuosina 1986–1993.]] Rederi AB Slite oli ruotsalainen laivavarustamo, joka meni konkurssiin huhtikuussa 1993. Varustamo oli yksi Viking Linen osakasvarustamoista ollen yhtiön ainoa ruotsalaisvarustamo.
Historia
Vuonna 1966 kiristynyt kilpailu ajoi Sliten yhteistyöhön kahden muun varustamon, Rederi Ab Vikinglinjenin ja Ålandsfärjan Ab:n kanssa. Tällöin perustettiin markkinointiyhtiö Vikinglinjen Ab markkinoimaan kolmen yhteistyötä tekevän varustamon laivoja yhteisen Viking Line -tavaramerkin alla. Yhteisyritys säilyi aina vuoden 1994 kevääseen asti, jolloin se jäi Sliten konkurssin seurauksena SF Linen (nykyinen Viking Line, alun perin Ålandsfärjan Ab) haltuun.
Slite ajautui konkurssiin 7. huhtikuuta 1993. 1980-luvun lopussa ja 1990-luvun alussa varustamo oli investoinut uusin aluksiin M/S Athena, M/S Kalypso ja M/S Europa. Laman iskiessä Suomeen ja Ruotsiin 1980-luvun lopussa Athenaa ja Kalypsoa rakentanut Wärtsilä Meriteollisuus meni konkurssiin, minkä seurauksena alusten hinnat nousivat huomattavasti. Laman syventyessä Sveriges Riksbankin oli pakko laskea Ruotsin kruunu kellumaan 19. marraskuuta 1992, minkä seurauksena kruunu devalvoitui jo aiemmin kellumaan päästetyn Suomen markan tavoin. Tämän seurauksena Sliten saksalaiselta telakalta tilaaman M/S Europan hinta nousi noin 20 prosenttia, mikä johti siihen, että yksi Sliteä rahoittaneesta pankeista, Nordbanken, katsoi ettei se enää voi olla mukana rahoittamassa aluksen hankintaa. Nordbankenin päätös pakotti Sliten luopumaan Europasta, mutta sekään ei enää pelastanut varustamoa, vaan se siis ajautui muutaman kuukauden kuluttua konkurssiin.
Lenin-koulu
Kansainvälinen Lenin-koulu (, МЛШ) oli Moskovassa Neuvostoliitossa vuosina 1926–1938 toiminut oppilaitos, joka koulutti työntekijöitä muiden maiden kommunististen puolueiden johtotehtäviin. Koulutusta saivat sekä kotimaissaan sallittujen että kiellettyjen kommunistipuolueiden edustajat.
Koulun virallinen tavoite oli ulkomaisten kommunistipuolueiden ”bolševisoiminen” eli ideologinen yhdenmukaistaminen ja Venäjän bolševikkipuolueen kokemusten kaavamainen soveltaminen muissa maissa. Koulussa opiskeltiin marxismi-leninismin teoriaa, historiaa, taloustiedettä ja kampanjaluonteisia aiheita. Siellä oli eri kansallisuuksille omat sektorinsa, joista osassa opettivat kyseisistä maista emigroituneet kommunistit, osassa venäläiset. Laitos oli Kommunistisen internationaalin alainen. Lenin-koulua kävivät muun muassa Josip Broz Tito, Władysław Gomułka ja monet tulevat Itä-Saksan johtajat, kuten Erich Honecker ja Erich Mielke. Koulun alasajo käynnistyi vuonna 1936, kun suuri osa miespuolisista oppilaista rekrytoitiin Espanjan sisällissotaan vapaaehtoisina tasavaltalaisten puolella osallistuneisiin kansainvälisiin prikaateihin.
Lenin-koulun ohella Moskovassa toimi vuosina 1925–1930 vastaava Sun Yat-sen -yliopisto, joka oli tarkoitettu vain kiinalaisille.
Suomalainen sektori
Vuosina 1930–1938 Lenin-koulussa toimi suomalainen sektori, jota johti ensin Yrjö Sirola ja sitten Jukka Lehtosaari. Sektorin opettajina olivat miltei kaikki Moskovassa asuneet merkittävät suomalaiskommunistit ylintä puoluejohtoa myöten. Siellä ehdittiin kouluttaa yhteensä 141 suomalaista kommunistia, joista monet kohosivat viimeistään sodan jälkeen tärkeisiin johtoasemiin Suomen Kommunistisessa Puolueessa (SKP). Lenin-koulun suomalaisella sektorilla opiskelivat muiden muassa Arvo Tuominen, Aimo Aaltonen, Ville Pessi, Armas Äikiä, Veikko Sippola, Yrjö Enne, Aili Mäkinen, Martti Malmberg, Vilho Pentikäinen, Lauri Kantola, Paavo Koskinen, Mirjam Suvanto ja Väinö Tattari. Ennen suomalaissektorin perustamista ehtivät venäläisellä tai saksalaisella sektorilla opiskelemaan ainakin Lehtosaari, Toivo Antikainen, Hannes Mäkinen, Hertta Kuusinen ja Inkeri Lehtinen, joista kaikista tuli myös koulun opettajia. Moni edellämainituista ehti opiskella ensin myös Lännen vähemmistökansallisuuksien yliopistossa. Suomalaisen sektorin toiminta lakkasi lopullisesti lukuvuoden 1937–1938 aikana, kun enemmistö sen hetkisestä opettajakunnasta pidätettiin Stalinin puhdistusten yhteydessä.
Lenin-koulun maasektorit kilpailivat keskenään opintomenestyksessä ja urheilussa, ja jokaisena lukuvuonna paras sektori sai palkintona punaisen lipun. 1930-luvun puolivälissä suomalaiset voittivat punalipun kolmena vuonna peräkkäin. Kertomusten mukaan koulun toiminnasta muuten sivussa pysynyt Otto-Wille Kuusinen valmensi urheilukilpailuissa suomalaisia oppilaita ”kuin olympiajoukkuetta”.
Amerikansuomalaisista Lenin-koulua kävi muun muassa Gus Hall.
George Barnes (elokuvaaja)
George Scott Barnes, A.S.C. (16. lokakuuta 1892 Pasadena, Kalifornia – 30. toukokuuta 1953 Los Angeles, Kalifornia) oli yhdysvaltalainen kahdeksan kertaa Oscar-ehdokkaana ollut elokuvaaja. Hänen uransa elokuvaajana kesti 1910-luvun mykkäelokuvan aikakaudesta aina kuolemaansa 1953 asti.
Barnes oli elämänsä aikana seitsemän kertaa aviossa, ja hänellä oli neljä lasta. Barnes kuoli sydäninfarktiin, joka tuli komplikaationa vatsaleikkauksesta. Hänet haudattiin Hollywood Forever -hautausmaalle Los Angelesiin.
Unihoc
Unihoc on ruotsalainen salibandytuotteita valmistava yritys.
Yleistä Unihocista
Unihoc on ruotsalainen salibandymailavalmistaja, joka on markkinajohtaja muun muassa Ruotsissa, Tšekissä, Sveitsissä ja Norjassa. Suomessa Unihoceja myydään lukuisissa urheiluliikkeissä sekä myös Stockmanneissa.
Unihoc on yksi maailman vanhimmista salibandyvalmistajista. Se on perustettu vuonna 1972.
Suomessa Unihocin mailoilla pelaa Rauman SalBan salibandy-joukkue.
Vuonna 2012 Ylen Kuningaskuluttaja-ohjelman testissä Unihoc hävisi suomalaisille maerkeile. Sitä kritisoitiin kömpelyydestä ja ulkonäöstä.
Mailat ja varusteet
Kauden 06-07 puolivälissä Unihoc toi myyntiin veivilavan nimeltään Evo2 Senseidoja kauden lopulla Evo3 Hook -lavan].
Unihoc tekee mailojen, lapojen ja grippien lisäksi myös muita salibandytuotteita, kuten urheilu- ja vapaa-ajanvaatteita ja salibandysuojalaseja.
Curling talviolympialaisissa 2010
thumb|Vuoden 2010 talviolympialaisten curlinghalli.
Vancouverin talviolympialaisissa 2010 kilpailtiin curlingissa viidennen kerran olympialiikkeen historiassa 16.–27. helmikuuta. Kilpailupaikkana toimi Vancouverin olympia/paralympiakeskus. Kilpailusysteemi oli identtinen edellisiin olympialaisiin verrattuna, eli sekä miehet että naiset pelasivat kymmenen joukkueen alkulohkossa kerran kaikkia vastaan, minkä jälkeen neljä parasta maata selviytyi välieriin, joiden voittajat selvisivät loppuotteluun ja häviäjät pronssiotteluun.
Turnausjärjestelmä
Sekä miesten että naisten turnauksessa kymmenen joukkuetta pelaa yksinkertaisen runkosarjan. Runkosarjan neljä parasta joukkuetta etenevät välieriin, joissa ykkönen kohtaa nelosen ja kakkonen kolmosen. Välierien voittajat etenevät loppuotteluun ja häviäjät pronssiotteluun. Tasatilanteissa runkosarjan neljännestä sijasta järjestetään uusintaottelu, muut sijat ratkaistaan keskinäisten otteluiden voittojen perusteella - minkäänlaisia piste-eroja ei huomioida.
Peter Canavan
thumb|Peter Canavan nostamassa arvostettua [[Sam Maguiren maljaa]] Peter Canavan, (, s. 9. huhtikuuta 1971 Ballygawley, Tyronen kreivikunta, Pohjois-Irlanti) on entinen gaelilaisen jalkapallon hyökkääjäpelaaja. Hänestä on jopa liikanimi "Peter the Great" (Pietari Suuri). Hän on ollut kapteenina ja maalintekijänä ratkaisemassa mestaruuksia Tyronen kreivikunnan joukkueelle. Nykyään hän on lajin valmentaja ja asiantuntija.
Peliura
Aikuisurallaan Peter Canavan pääsi Tyronen kanssa yleisirlantilaisen gaelilaisen jalkapalloilun finaaliin 1995, jolloin Dublinin kreivikunnan joukkue voitti niukasti lajin laskutavan mukaan 1–10 vastaan 0–12. Seuraavana vuonna hänestä tuli joukkueen kapteeni, mutta hänelle tuli nilkkamurtuma, minkä arveltiin haittaavan hänen peliään useita vuosia.
Vuosina 1998 Canavan pelasi kansainvälisten sääntöjen otteluita Australiassa, jossa hänen pelinsä oli tehokasta ja häntä ylistettiin, mutta hän joutui myös ulosajoon kentällä tappelun vuoksi. Canavanilla oli muutenkin jossain määrin kielteinen maine ulosajojen vuoksi.
Tyronen mestaruusvuodet 2003 ja 2005 olivat Canavanin menestyksekkäimpiä pelaajaurallaan. Hän aloitti valmennuksen vuonna 2011.
Saab 36
right|350 px Saab 36 eli Projekti 1300 oli ruotsalainen ylisoonisen pommikoneen suunnitelma, jonka Saab toteutti 1950-luvulla. Lentokonetta suunniteltiin 800 kg painavaa ydinasetta varten. Kun ydinaseohjelma päättyi 1960-luvulla, koneen kehitys päättyi. Yhtään prototyyppiä ei ohjelmassa valmistettu.
Länsi-Rajan Konkarit
Länsi-Rajan Konkarit (LRK) on vuonna 1980 perustettu torniolainen jääpalloseura. Seura keskittyy junioritoimintaan, joissa se on myös voittanut joitakin Suomen mestaruuksia 1980-luvulla.
LRK perustettiin vuonna 1980, mutta seuran jääpallotoiminta on vanhempaa perua, sillä LRK:laiset pelasivat jääpalloa 1970-luvulla usean joukkueen voimin. 1970-80 luvun vaihteen aikoihin Tornion Palloveikkojen (ToPV) jääpallotoiminta kasvoi voimakkaasti, eikä kaikille lajin harrastajille riittänyt pelipaikkoja Palloveikkojen eri ikäryhmien ykkösjoukkueissa, jolloin pelejä pelattiin TPV-2 nimellä. Kakkosjoukkueen imagosta pyrittiin pääsemään eroon, jolloin keksittiin nimi Länsi-Rajan Konkarit. Nimen kehitti porilainen jääpallomies ja myöhemmin huippuerotuomarina mainetta niittänyt Kalevi Ruuttu, joka oli perustanut Poriin aiemmin Länsi-Rannikon Konkarit nimisen veteraanijääpallo-joukkueen. LRK:n seurajohtajana sen perustamisesta lähtien on toiminut Matti Pajunen.
LRK liittyi Bandyliigaan kaudella 2017. Taustana siirtymisessä bandyliigaan oli haaparantalais-torniolaisen yhteisseuran Haaparanta-Tornion Palloveikot (HT-Bandy) ajautuminen konkurssiin keväällä 2017 ja putoaminen Allsvenskanista eli Ruotsin toiseksi korkeimmalta sarjatasolta. Sitä ennen ToPV oli luopunut bandyliigapaikastaan kauden 2014 jälkeen. Näin torniolaisjoukkuetta ei pelannut kolmeen kauteen jääpallon pääsarjassa. Keskeisenä puuhamiehenä LRK:n liittymisessä bandyliigaan oli maajoukkueessakin pelannut Pekka Hiltunen. Seuran ensimmäinen bandyliigakausi 2018 on ollut seuran paras eli sijoitus runkosarjassa viides, mutta putoaminen heti puolivälierässä. Sen jälkeen seura on ollut sarjan viimeinen eli kymmenes. Kauden 2019-2020 jälkeen seura päätti luopua paikastaan Bandyliigassa.
Länsi-Rajan Konkareiden kasvatteja ovat muun muassa vuoden 2004 jääpallon maailmanmestarit Pasi Hiekkanen, Markus Hiukka, Marko Miinala ja Vesa Vuokila. Myös alppihiihtäjä Kalle Palander on juniori-ikäisenä edustanut seuraa.
Nässjan laivalatomus
Nässjan laivalatomus sijaitsee Nässjassa Vadstenan kunnassa Itä-Götanmaalla Ruotsissa. Laivalatomus on osa suurempaa kalmistoa Vätterniin pistävässä Nässjön niemessä. Se löydettiin ja kaivettiin esille vuonna 1953.
thumb|left|200px|Laivalatomuksen kivetys. Latomus on soikea, eikä siihen kuulu "keula- tai peräkiviä", mikä saattaa johtua kivenotosta. Se on 44 metriä pitkä ja 18 metriä leveä ja muodostuu 24 suuresta ja harvaan asetellusta kivestä. Kivistä 10 on pystyyn nostettuja. Kiviä yhdistää matala valli, joka on paikoin 2−3 metriä leveä, mutta vain 10−20 senttimetriä korkea. Nässjön latomus muistuttaa Askebergan laivalatomusta, joka on Skövden kunnassa noin 50 kilometriä Nässjasta länteen. Siinäkin on 24 kiveä, ja sen muotokin on samanlainen.
Nässjön kalmiston muut hautarakenteet
Kalmistossa tunnetaan 23 kiinteää muinaisjäännöstä, ja sen mitat ovat 110 × 70 metriä. Laivalatomuksen lisäksi siellä on kaksi hautakumpua, 17 pyöreää kehäkivetystä, yksi nelikulmainen kehäkivetys (6 × 6 metriä), yhdet käräjäkivet keskuskivellä ja lisäksi yksi pystyyn nostettu kivi (vertaa Laitilan Kalvan viikatekivi). Käräjäympyrässä on 6 kiveä, ja se on halkaisijaltaan 6 metriä. Myös se on ladottu maasta kohoavalle matalalle vallille.
Vanhojenpäivä
pienoiskuva|300px|Vanhojentanssit Helsingin Kattilahallissa 17. helmikuuta 2017. Vanhojenpäivä (, tyyliteltynä yleensä Wanhat) on suomalaisten lukion toisen vuoden opiskelijoiden viettämä juhlapäivä, jonka tunnusomaisimpina piirteinä ovat pukeutuminen juhlapukuihin sekä tanssiesitys, vanhojentanssit. Päivää vietetään perinteisesti abiturienttien penkinpainajaisia seuraavana päivänä (nykyisin yleensä vuoden seitsemännen viikon perjantaina) sen kunniaksi, että abiturienttien lopetettua koulutyönsä on lukion toinen luokka jäänyt koulun ylimmäksi.
Päivän kulku
Vanhojenpäivänä oli ennen tapana pukeutua vanhahtavaan tyyliin ja esittää tanssiaistansseja harjoitellun koreografian mukaan. Nykyään usein ostetaan tai vuokrataan uusia tanssipukuja. Tanssiin osallistuminen ei kuitenkaan ole kenellekään pakollista. Päivän ohjelma vaihtelee kouluittain ja paikkakunnittain. Useilla kouluilla esitys järjestetään kahdesti, jolloin ensimmäinen esitys on yleensä noin keskipäivän aikaan koulun muille oppilaille ja jälkimmäinen iltapäivällä tai alkuillasta vanhempia varten. Tanssien jälkeen voidaan mennä ravintolaan syömään muiden vuosiluokkalaisten kanssa, jatkaa tanssimista nykymusiikin tahtiin tai lähteä risteilylle. Joissakin lukioissa juhla on kaksipäiväinen, jolloin niitä vietetään sekä torstaina että perjantaina.
Pukeutuminen
thumb|Vanhojenpäivän viettoa vuonna 2007. Nykyisellään vanhojenpäivä on muodostunut kalliiksi tapahtumaksi varsinkin tytöille perheineen. Puvun ostamisen tai vuokraamisen lisäksi myös kampaus, ehostus ja kengät kasvattavat budjettia. Vanhojenpäivän alkuperäinen ajatus oli pukeutua kotoa tai muualta löydettyihin käytettyihin vanhoihin pukuihin ja näyttää vanhukselta.
Poikien asu on yleensä smokki, frakki tai saketti ja harvemmin historiallinen tai teatteripuku. Tytöillä on useimmiten leveähelmainen tanssimiseen sopiva iltapuku, mutta toiset valitsevat mieluummin cocktail-asun tai muuntyyppisen puvun. Joskus näkee myös kansallispukuja, suosittuihin malleihin kuuluu esimerkiksi muinaispuvuksi luokiteltu, näyttävä Tuukkalan puku. Myös saamenpuvut ovat yleisiä.
Suosittuja tyttöjen pukujen materiaaleja ovat esimerkiksi satiini, silkki ja sametti. Puvussa voi olla koristeita, kuten pitsiä, helmiä, kangasruusuja ja solmukkeita. Joillakin tytöillä on kuitenkin tavallinen iltapuku tanssiaispuvun sijaan vanhojen päivänä. Vanhantyylisen asun voi vuokrata, mutta ostettaessa tai itse ommeltaessa mielessä on usein historiallista pukua monikäyttöisempi asu, jota voi käyttää myöhemmin muunlaisissakin tilaisuuksissa. Pukuvalintojen on nähty kehittyneen jatkuvasti enemmän yhdysvaltalaisen prom-perinteen suuntaan.
Joskus vanhojentansseissa voidaan nähdä tyttöparin osana myös smokkiin, frakkiin tai muuhun vastaavaan pukeutunut tyttö.
Tanssit
thumb|300px|Vanhojentanssit [[Ouluhallissa 2009.]]
Vanhojentansseissa esitettäviä tansseja on useita, ja ne vaihtelevat kouluittain. Perinteisesti valikoimaan on kuulunut vanhoja salonkitansseja, 1900-luvun vaihteen muotitansseja sekä 1920- ja 1930-luvun tansseja. Perinteisiä tansseja ovat muun muassa:
Uusimpina esityksinä tansseissa on nähty myös esimerkiksi polkkaa, jenkkaa tai "Elvis-Rockia" buggin askelilla. Mukaan on otettu myös piiritansseja kuten suomalainen Katrilli tai venäläinen Troika.
Tansseja aletaan yleensä harjoitella erikseen sitä varten luodulla liikunnan soveltavalla kurssilla. Nykyisin on tullut tavaksi kehittää lisäksi vuosiluokan oma tanssi, joka yleensä poikkeaa tanssiaisten muusta linjasta sekä koreografian että musiikkivalinnan osalta. Nämä ovat tavanomaisesti olleet kollaaseja tunnetuista populaarimusiikin kappaleista.
Historia
Alkujaan pukukoodia ei mielletty niin tiukaksi, vaan puvuksi kelpasi esimerkiksi suvun vanha frakki. Tarkoitus oli nimenomaan pukeutua vanhahtavasti. Vanhojentanssiperinne syntyi Suomessa 1930-luvulla ja yleistyi 1950–60-luvulta lähtien, ja sen uskotaan saaneen alkunsa Helsingin normaalilyseosta eli Norssista. Vastaavaa siirtymäriittiä ei tunneta naapurimaista.
Helsingin jäähallissa järjestettiin vuonna 2005 Helsingin kaupungin kaikkien suomenkielisten lukioiden yhteiset vanhojen päivän tanssit. Myös ainakin Oulussa, Jyväskylässä, Lahdessa, Joensuussa, Hämeenlinnassa, Kokkolassa, Rovaniemellä sekä Imatralla järjestetään perinteisesti kaikkien lukioiden yhteinen tanssiesitys.
Espoon areenassa järjestettiin vuonna 2008 epävirallisesti Suomen suurimmat vanhojentanssit. Espoon 550-juhlavuoden kunniaksi areenalla tanssi yhteensä 1 478 nuorta, eli 739 paria kolmestatoista espoolaisesta lukiosta sekä myös Kauniaisten lukiosta. Säestyksen yhteensä 14 tanssiin tarjosi Tapiola Sinfonietta.
Skottiviski
thumb|250px|Lasi skotlantilaista viskiä. Skottiviski on Skotlannissa valmistettu mallas- tai jyväviski. Skotlantilainen viski sisältää 40–94,8 prosenttia alkoholia. Kaikki skotlantilainen viski on alun perin tehty mallasohrasta. Kaupalliset tislaamot alkoivat valmistaa viskiä vehnästä ja rukiista 1800-luvulla. Skotlantilaista viskiä kypsytetään tammitynnyreissä vähintään kolme vuotta.
Laplatanjokidelfiini
Laplatanjokidelfiini eli laplatandelfiini eli platandelfiini eli platanvalas eli franciscana (Pontoporia blainvillei) on Etelä-Amerikan kaakkoisrannikolla esiintyvä hammasvalaslaji, joka kuuluu heimoon Iniidae. Se on sukunsa Pontoporia ainoa laji. Laplatanjokidelfiini luokitellaan toisinaan heimon Pontoporiidae ainoaksi lajiksi tai osaksi jokivalaita (Platanistidae). Nisäkäsnimistötoimikunnan ehdotus lajin uudeksi suomenkieliseksi nimeksi on rannikkojokidelfiini.
Uhat
Kansainvälinen luonnonsuojeluliitto (IUCN) on listannut laplatanjokidelfiinin vaarantuneiden lajien joukkoon. Vuonna 2000 valaita arveltiin olevan noin 20 000 kappaletta, mutta 2,1–10,8 % kannasta jää vuosittain kiinni ajoverkkoihin. Verkkoihin takertumisen lisäksi myös ympäristömyrkyt kuten DDT ovat vähentäneet kantaa. Kannan nykyistä määrää ja kannan vuosittaista kasvua ei tunneta.
Gold
Gold voi viitata johonkin seuraavista:
Patrixbourne
Patrixbourne on kylä Kentin kreivikunnassa Kaakkois-Englannissa. Se muodostaa viereisen Bekesbournen kylän kanssa Bekesbourne-with-Patrixbournen kunnan (civil parish), jossa on runsaat 900 asukasta. Kylät erottaa toisistaan tie, joka kulkee pitkin North Downsia Canterburystä Doveriin.
Merry Xmas Everybody
Merry Xmas Everybody on brittiläisen Slade-yhtyeen jouluaiheinen musiikkikappale vuodelta 1973. Yhtyeen solisti Noddy Holderin ja basisti Jim Lean kirjoittama kappale oli Sladen kuudes ja viimeinen listaykkönen Britanniassa. Single on yhtyeen myydyin. Sitä myytiin muutamassa viikossa maailmanlaajuisesti yli miljoona kappaletta, ja siitä on myönnetty Britanniassa tuplaplatinalevy. ”Merry Xmas Everybody” oli listaykkönen myös Tanskassa ja Irlannissa.
Kappaleesta on tullut Britanniassa joulustandardi, joka soi paljon radiossa ja televisiossa. Siitä on myös tehty lukuisia uudelleenjulkaisuja ja cover-versioita.
Laulun synty
Slade oli vuonna 1973 Britannian suosituimpia yhtyeitä. Sillä oli sinä vuonna kaksi listaykköstä, ”Cum On Feel the Noize” ja ”Skweeze Me, Pleeze Me”. Kumpikin kappale oli noussut suoraan kärkeen heti ensimmäisellä listaviikollaan, mitä ei ollut tapahtunut sitten The Beatlesin vuoden 1969 singlen ”Get Back”. Sladen manageri Chas Chandler ehdotti vuoden 1973 aikana yhtyettä kirjoittamaan ja levyttämään myös joululaulun.
Yhtyeen basisti Jim Lea keksi kappaleen pohjan ollessaan suihkussa. Hän keksi ensin A-osan melodian ja muisti sitten solisti Noddy Holderin psykedeelisen ja The Beatles -vaikutteisen ”Buy Me a Rocking Chair” -nimisen kappaleen vuodelta 1967, jolloin yhtye tunnettiin vielä nimellä The ’N Betweens. ”Merry Xmas Everybodyn” kertosäkeen melodia otettiin tästä kappaleesta, joka oli aikoinaan ollut Holderin ensimmäinen itse kirjoittama laulu.
Jim Lea muisteli vuonna 1984 kappaleen tekemistä:
thumb|left|upright|Noddy Holder vuonna 1973. Taustalla soolokitaristi [[Dave Hill.]] ”Buy Me a Rocking Chair” -kappaleen sanat päätettiin muuttaa jouluaiheisiksi erään pubissa vietetyn illan jälkeen. Holder vietti seuraavan yön äitinsä asunnossa Walsallissa uutta sanoitusta tehden. Hän kirjoitti paperinpalalle jouluun liittyviä sanoja. Listan avulla sanoitus valmistui helposti – kertosäe ensin ja väliosa viimeiseksi. Osa sanoituksista perustui hänen omiin lapsuusmuistoihinsa.
Holder kertoi vuonna 2007 sanoituksesta Daily Mail -lehdelle:
Holder esitteli sanoituksensa Lealle, ja kaksikko soitti kappaleen manageri Chandlerille akustisilla kitaroilla. Pian Sladella alkoi loppuunmyyty kiertue. Kymmenen viikkoa ennen laulun äänitystä rumpali Don Powell joutui auto-onnettomuuteen, jossa hänen tyttöystävänsä Angela Morris kuoli ja Powell vaipui koomaan lähes viikoksi. Toivuttuaan hän kykeni osallistumaan kappaleen levyttämiseen.
Teknikum
Teknikum-Yhtiöt Oy on polymeeriteknologia-alan konserni joka on perustettu vuonna 1989. Konserni työllistää n. 700 henkilöä ja sen liikevaihtotavoite vuodelle 2018 on 70 miljoonaa euroa.
Merry Xmas Everybody
Äänitys
Don Powell kärsi auto-onnettomuutensa jälkeen muistiongelmista; hän muisti yhtyeen vanhat kappaleet, mutta ei uusia. Tämä hankaloitti studiotyöskentelyä, kun kappale jouduttiin äänittämään pienissä osissa.
Teknikum
Teknikum valmistaa Avainlippu -merkittyjä teollisuusletkuja, asiakaskohtaisia muottituotteita kumista ja muovista, kumipinnoitteita ja – päällysteitä . Tämän lisäksi yhtiön tuotevalikoimaan kuuluu tekniset vaahtomuovituotteet, polyuretaani- ja nestesilikonituotteet sekä kumisekoitukset, levyt ja matot. Yhtiöllä on oma tuote-ja menetelmäsuunnittelu, muottisuunnittelu ja raaka-aineiden kehitys. Tämän lisäksi yhtiön tuotevalikoimaan kuuluu tekniset vaahtomuovituotteet, polyuretaani- ja nestesilikonituotteet sekä kumisekoitukset, levyt ja matot. Yhtiöllä on oma tuote- ja menetelmäsuunnittelu, muottisuunnittelu ja raaka-aineiden kehitys. Teknikumin missio on edistää kestävää kehitystä polymeerialalla. Yhtiö on sitoutunut Pariisin ilmastosopimuksen mukaiseen päästöjen vähentämiseen Science Based Targets -aloitteella.
Yhtiöt
Teknikum Oy:n Vammalan tehtaassa valmistetaan erilaisia teknisiä kumi- ja muovituotteita teollisuuden tarpeisiin. Tehtaan tuotteisto on vakiotuotteiden valikoima ja erilaiset asiakaskohtaiset työt. Teknikum-konsernissa on kuusi liiketoimintayksikköä: teollisuusletkut, muottituotteet, kumiointi, vaahtomuovi, muovi ja kumisekoitukset. Teknikum -konsernin pääasialliset markkina-alueet ovat Pohjoismaat ja Keski-Eurooppa.
Merry Xmas Everybody
Äänitys
Jim Lea väitti vuonna 2018, että Sladen muut jäsenet vastustivat kappaleen levyttämistä ja kappaleen äänittämisen olleen hänelle siksi hyvin ahdistava kokemus.
Teknikum
Yhtiöt
Teknikum Oy:n Kiikan tehtaan erikoisala on useiden eri elastomeerimateriaalien prosessointi. Muottituotteita valmistetaan perinteisistä kumilaaduista, kuten esim. EPDM, NBR, SBR, NR, CR ja FPM, nestesilikonista, Nyrim-muovista (nylonin ja elastomeerin sekoitus), D-RIM-materiaalista, joka on elektroniikkateollisuuteen kehitetty ESD-muovi sekä polyuretaaneista, tuotemerkillä Pucast ™ -tuotteet. Kiikan tehtaassa toimii kumiointiyksikkö. Kumiointio -ja päällystystyötä tehdään sekä asiakkaan luona että tehtaalla.
Aneurysm
Aneurysm on grungeyhtye Nirvanan vuonna 1996 julkaistu live-single, joka julkaistiin myös albumilla From the Muddy Banks of the Wishkah. Kappaleen on sanoittanut Nirvanan laulaja Kurt Cobain. Yleisimpien arvelujen mukaan kappale kertoo heroiinin piikittämisestä. Tähän ei kuitenkaan ole koskaan saatu varmennusta.
Merry Xmas Everybody
Julkaisu ja vastaanotto
thumb|Singlen brittiläinen painos. Slade oli ”Merry Xmas Everybody” -singlen ilmestyessä suosionsa huipulla. Singlestä tuli yhtyeen myydyin, ja sitä ennakkovarattiin noin puoli miljoonaa kappaletta. Julkaisupäivänään 7. joulukuuta 1973 singleä myytiin 350 000 kappaletta. Sladen fanilehden mukaan yhtyeen levy-yhtiö Polydor joutui suuren kysynnän vuoksi tilaamaan singleä lisää 250 000 kappaleen verran Los Angelesista.
Teknikum
Yhtiöt
Teknikum Oy:n Keravan tehtaassa valmistetaan kumilaatuja itse kehitettyjen tai asiakkaiden antamien reseptien pohjalta eri käyttökohteisiin. Erikoiskumilaatujen osuus sekoitusten valmistuksessa on korkea. Banbury/intermikseri- sisäsekoittajien ja valssien ohella tehtaassa valmistetaan strainattuja sekoituksia, jota voidaan kalanteroida asiakkaan haluamiin mittoihin.
Ulkomailla
Teknikum-konserniin kuuluvat tehtaat Suomessa (Teknikum Oy) ja Unkarissa (Teknikum Kft). Muovituotannossa valmistuu asiakaskohtaisia tuotteita muun muassa keskieurooppalaisen autoteollisuuden vaativiin projekteihin ja helpompiin kuluttajatuotteisiin.
Myyntiyhtiö Saksassa: Teknikum GmbH toimii Keski-Euroopassa, Mülheimissa, lähellä Düsseldorfia.
Lisäksi myyntiedustus Norjassa ja Ruotsissa sekä jälleenmyyjäverkosto Euroopassa.
Tuotteet ja tuotekehitys
Teknikum on mukana LUT-yliopiston johtamassa projektissa Biopohjaisten ja antimikrobisten materiaalien kehittäminen ja käyttö suojavarusteissa (BIOPROT), joka sai Business Finlandin kaksivuotisen rahoituksen vuonna 2021. Teknikumin tavoitteena on valmistaa projektin myötä teolliseen käyttöön soveltuva ekologinen ja kompakti uudelleenkäytettävä hengityssuojain.
Teknikum valmistaa runkomelua ja tärinää vaimentavia kumilevylaakereita vaativiin rakennuskohteisiin. Vuonna 2022 toteutettu tärinäneristysratkaisu mahdollisti TYKS Majakkasairaalan rakentamisen junaradan ja vilkkaan valtatien päälle.
Teknikum suunnittelee ja valmistaa materiaalinsiirtoletkuja kaivosteollisuuden ja prosessiteollisuuden tarpeisiin. Tampereen Sähkölaitos käyttää Teknikumin letkuratkaisuja erityisen kuluttavan arinahiekan siirtoon.
Yhtiön kehittämät keraamiletkut kestävät muita materiaalinsiirtoratkaisuja pidempään ja letkujen ympäristöystävällisyyttä lisää kierrätyskumin käyttö.
Merry Xmas Everybody
Julkaisu ja vastaanotto
Singlen B-puoli oli ”Don’t Blame Me”, joka julkaistiin seuraavana vuonna Sladen albumilla Old, New, Borrowed and Blue. Jim Lean mukaan levy-yhtiö valitsi kappaleen B-puoleksi eikä yhtyeellä itsellään ollut sen käyttämisestä tietoa, koska se oli samanaikaisesti Yhdysvalloissa levyttämässä A-puolta. Levy-yhtiöllä oli kiire valita singlen kääntöpuoli, ja ”Don’t Blame Me” sattui olemaan käytettävissä. Musiikillisesti ”Don’t Blame Me” on särökitaroita sisältävä rankka rock.
”Merry Xmas Everybody” oli listaykkönen myös Tanskassa (3 viikkoa) ja Irlannissa. Sitä myytiin lähes välittömästi julkaisunsa jälkeen maailmanlaajuisesti 250 000 kappaletta, ja miljoonan raja ylittyi parissa viikossa. Lisäksi se ylsi muun muassa Alankomaissa kolmanneksi ja Norjassa neljänneksi. Yhdysvalloissa singlen julkaisi Warner Bros, mutta se ei menestynyt.
Kappaleesta ei kuvattu promovideota. Sen sijaan yhtye esitti sitä joulun 1973 aikaan lukuisissa brittiläisissä televisio-ohjelmissa, kuten Top of the Popsissa, The Les Dawson Christmas Show’ssa ja Lift Off with Aysheassa. Yhtye esitti sen uudelleen Top of the Popsissa 22. joulukuuta 1983 ja Alankomaiden tv:ssä samana vuonna promotoidessaan ”My Oh My” -singleä. Lisäksi Noddy Holder ja yhtyeen basisti Jim Lea esittivät vuonna 1985 kappaleen kahdestaan lyhyenä akustisena versiona Britannian television ohjelmassa Razzmatazz. Vuonna 1991 Slade esitti sen playbackina ohjelmassa Pebble Mill mainostaessaan viimeiseksi jäänyttä singleään ”Universe”.
Single julkaistiin vuonna 1985 ensimmäistä kertaa 12-tuumaisena vinyylilevynä. Painos sisälsi Jim Lean ja Peter Hammondin tekemän pidennetyn remix-version kappaleesta. Vuonna 1989 kappale ilmestyi ensimmäistä kertaa CD-singlenä, jota myytiin Britanniassa 15 000 kappaletta. Samana vuonna kappaletta sämpläsi noveltypopyhtye Jive Bunny and the Mastermixers kappaleessaan ”Let’s Party”. Se nousi Britanniassa listaykköseksi ja oli hitti ympäri Eurooppaa. Brittiläisen The Sun -lehden mukaan Slade tienasi kappaleensa käytöstä 20 000 puntaa, mutta yhtyeen edustajan mukaan luku oli liioiteltu.
Arvioita ja jälkivaikutus
Brittiläisessä Record Mirror -lehdessä todettiin singlen ilmestyttyä, että Sladen joululaulusta tulee vääjäämättä jotakin erilaista. Lehti sanoi kappaleen olevan Sladelle totuttua pehmeämpi ja melodisempi. Disc piti selvänä, että kappaleesta tulee valtava hitti ja kysymyksen olevan vain siitä, nouseeko se suoraan listaykköseksi. Sounds kehui Noddy Holderin laulua ja Jim Lean tyyliä soittaa bassokitaraa. Daily Mirrorin kriitikko oli yllättynyt siitä, että Sladen tekemä joululaulu olikin John Lennon -tyylinen hidas ja melodinen kappale. Suomessa singleä arvioi Suosikki-lehti tammikuussa 1974: ”Joulu on mennyt ja juhlittu, joten siinä mielessä Sladen toivotus on hieman myöhässä. Mutta hyvä musiikki ei ole koskaan ajankohtaan sidottua”.
Kappaleen menestyksen syitä arvioidaan Jukka Perttusen ja Keijo Väistön kirjoittamassa teoksessa Slade – Hämmästyttävä rock'n'roll syndrooma (2004). Siinä kirjoitetaan, että Britanniassa elettiin kappaleen julkaisun aikaan syvää lama-aikaa, minkä vuoksi esimerkiksi sähköä säännösteltiin ja työttömyys oli suurta. Sladen jouluhitti oli eräänlainen optimistinen ilonpurkaus synkkyyden keskelle. Lisäksi se ei ollut tyypillinen joululaulu, vaan meneväksi kehuttu popkappale.
Kappaleesta on sittemmin tullut Britanniassa standardi. ”Merry Xmas Everybody” soi Britanniassa säännöllisesti joulun aikaan radiossa, televisiossa ja yökerhoissa, ja se on ollut mukana lukuisilla jouluaiheisilla kokoelmalevyillä. Alkuperäisen julkaisun jälkeen kappale on noussut maan listoille useita kertoja, muun muassa jokaisena vuonna 1980–1986. Vuonna 1998 ilmestyi ”Merry Xmas Everybody ’98 Remix”, joka ylsi Britanniassa sijalle 30. Vuoteen 2011 mennessä kappale oli kerännyt Britanniassa kaikkiaan 65 listaviikkoa, joista viimeisimmän joulukuussa 2011. Jotkut kuitenkin pitävät kappaletta puhkisoitettuna ja siksi ärsyttävänä, minkä vuoksi se on pudotettu pois joiltakin soittolistoilta. Alankomaissa single nousi uudelleen listalle vuosina 1991 ja 1992 sekä Irlannissa vuonna 1984.
Vuonna 2015 tehdyn arvion mukaan ”Merry Xmas Everybody” tuottaa vuosittain 500 000 puntaa rojalteja.
Noddy Holderin mukaan yhtye oli kappaleen tekovaiheessa melko varma, että siitä tulee hitti mutta ei osannut kuvitella, että se olisi suosittu vielä vuosikymmeniä myöhemmin:
Rakenne
”Merry Xmas Everybody” alkaa harmonin ja bassokitaran soittamalla seitsemän sekunnin mittaisella introlla, joka soitetaan Bb-sävellajista. Sitä seuraa G-duurissa kulkeva ensimmäinen A-osa, jonka jälkeen tulee ensin väliosa ja sitten kertosäe. Niitä seuraa Holderin laulama soolo-osuus: ”What will your daddy do / when he sees your mama kissin’ Santa Claus?”. Sen jälkeen A-osa, väliosa ja kertosäe toistuvat niin, että kertosäe lauletaan neljästi. Viimeisen kertosäkeen lopuksi Holder huutaa ”It’s Christmas!”. Tempo hidastuu ja kappale päättyy harmonin soittamaan D-duurisointuun.
Muita versioita
Kappaleesta on tehty lukuisia cover-versioita. Sen ovat levyttäneet muun muassa The Metal Gurus (1990), Girlschool-yhtyeen Kim McAuliffe (1994), Steps (2000), Tweenies (2001), Oasis (2002), Girls Aloud (2005), Tony Christie (2005), R.E.M. (2007), Sloan (2012), Robbie Williams (2012), Train (2015), Cheap Trick (2017) ja IQ (2017). Niistä Metal Gurusin versio nousi Britanniassa sijalle 55, Flushin sijalle 30 ja Tony Christien sijalle 49. Spice Girls esitti kappaleen kahdeksassa konsertissaan joulukuussa 1999.
Listasijoitukset ja sertifiointi
Sertifiointi
Singlen sisältö
7" single
12" single (vuoden 1985 uusintapainos)
CD-single (vuoden 1989 uusintapainos)
CD-single (Slade vs. Flush '98 Remix)
CD-single (vuoden 2006 uusintapainos)
Kokoonpano
Muusikot
Muut
Rainy River (Minnesota-Ontario)
Joki saa alkunsa Rainy Lake -järven länsipuolelta ja kulkee pääsääntöisesti länsi- ja luoteissuuntaan, Minnesotan International Falls -kaupungin ja Ontarion Fort Frances -kylän läpi, sekä Minnesotan Baudetten kaupungin ja Ontarion Rainy Riverin kylän kautta. Lopulta se laskee Lake of the Woods -järven eteläpäähän. Lake of the Woods -järveltä on edelleen yhteys Winnipegjoen, Winnipegjärven ja Nelsonjoen kautta Hudsoninlahdelle. Joki on padottu International Falls -kaupungin lähettyvillä, jossa on vesivoimalaitos. Joen valuma-alue saa alkunsa noin sata kilometriä Yläjärvestä länteen, joka oli myös vuonna 1670 Hudson's Bay Companylle myönnetyn Rupertinmaan kaakkoisraja.
Joen ylittävät Baudette-Rainy River International Bridge- ja Fort Frances-International Falls International Bridge -sillat, jotka ovat virallisia rajanylityspaikkoja.
Rautatieyhtiö Ontario and Rainy River Railway aloitti toimintansa vuonna 1901. Rautatien omistaa nykyisin Canadian National. Kanadan puolella ratalinjaus seuraa jokea.
Setterbergin puisto
thumb|Setterbergin puiston alempaa tasoa, kuvan keskellä suihkulähde. Setterbergin puisto on kahteen tasoon rakennettu puisto Vaasan keskustassa. Ylempi osa on tarkoitettu leikkiä varten. Alemmalla tasolla lähempänä merta on suihkulähde ja helleenisten veistosten jäljennöksiä. Veistokset hankittiin vuonna 1929 Vaasan Höyryleipomo Oy:n lahjoittamin varoin. Veistokset ovat "Borghesialainen miekkailija", "Lepäävää Merkurius", "Poika ja hanhi", "Venus miekkoineen" sekä "Apollo".
Leena Hakola
Leena Hakola -nimisiä henkilöitä ovat:
Dąbrowan piirikunta
Dąbrowan piirikunnan pinta-alasta 11,4 prosenttia oli metsän peitossa vuonna 2019.
vasen|pienoiskuva|220px|Piirikunnan väestöpyramidi 2014. Vuoden 2019 lopussa piirikunnan asukkaista 50,6 prosenttia oli naisia ja 49,4 miehiä. Alle 18-vuotiaat muodostivat piirikunnan väestöstä 17,8 prosenttia, työikäiset 63,4 prosenttia ja eläkeläiset 18,8 prosenttia. Väestön keski-ikä oli 40,8 vuotta. Vuonna 2019 piirikunnassa syntyi 538 lasta. Dąbrowan piirikunnan väkiluvun ennustetaan pienenevän 52 646 asukkaaseen vuoteen 2050 mennessä.
Hamlet (vuoden 1990 elokuva)
Hamlet on vuonna 1990 ensi-iltansa saanut historiallinen draamaelokuva, jonka on ohjannut Franco Zeffirelli. Elokuva perustuu William Shakespearen näytelmään Hamlet. Elokuvassa näyttelevät muun muassa Mel Gibson, Glenn Close, Alan Bates, Paul Scofield, Ian Holm ja Helena Bonham Carter.
Tuotanto
Doverin linna on elokuvassa Hamletin suvun linna Elsinore Castle, ja sen voi nähdä esimerkiksi kohtauksessa jossa Hamlet keskustelee isänsä haamun kanssa.
Luettelo teknologiakeskuksista
thumb|400 px|right|Innopoli Espoon Otaniemessä.
Tämä on luettelo teknologiakeskuksista ja tiedepuistoista. Teknologiakeskus on erityisesti alkaville teknologiaa kehittäville yrityksille suunnattu alueellinen palvelujen keskittymä. Teknologiakeskus vuokraa erilaisia toimitiloja sekä antaa yrityshautomo- ja kehityspalveluja yrityksille. Se on yleensä itsekin yritysmuotoinen, mutta usein ainakin perustamisvaiheessa toimii pääasiassa julkisella rahoituksella. Teknologiakeskus on myös yleisnimitys tieto-, innovaatio- ja teknologiapohjaisten yritysten sekä tutkimus- ja koulutuslaitosten muodostamalle alueelliselle keskittymälle.
Hamlet (vuoden 1990 elokuva)
Vastaanotto
Elokuva sai parhaan lavastuksen ja parhaan puvustuksen Oscar-ehdokkuuden.
Luettelo teknologiakeskuksista
Alavus Fasadi
Alavus Fasadi on Alavuden kaupungissa sijaitseva julkisivurakentamisen teknologiakeskus, joka valmistui 1. huhtikuuta 2006. Fasadiin kerätään rakennusteollisuutta palvelevia tutkimus-, kehitys- sekä koulutusyksikköjä. Fasadi on alueellaan merkittävä maamerkki, jonka läheisyyteen nousee uusi asuntoalue.
Hermia
Hermian tiedepuisto sijaitsee Tampereen teknillisen yliopiston välittömässä läheisyydessä.
Oulu Innovation
Oulu Innovation ei ole sananmukaisesti teknologiakeskus, mutta muodostaa sellaisen yhdessä Technopoliksen ja Technopolis Ventures Oulutechin kanssa.
Steelpolis Raahe
Raahen Seudun Teknologiakeskus Oy:n (RSTK) Steelpolis aloitti toimintansa osakeyhtiömuodossa vuonna 2004. Se on keskittynyt terästen materiaaliosaamiseen ja raskaaseen konepajateollisuuteen. Steelpolis (Raahen osaamiskeskus) kuuluu Osaamiskeskusohjelmassa Meriklusteriin. RSTK on TEKELin jäsen.
Teknologiakeskus TechVilla
Teknologiakeskus TechVilla on Hyvinkäällä toimiva kehitysyhtiö. TechVilla on TEKELin jäsen ja kuuluu Teknologiakeskusten verkostoon.
Joensuun tiedepuisto
Joensuussa toimii Joensuun Tiedepuisto Oy.
Miktech
Miktech Oy, innovaatio- ja teknologiakeskus Mikkelissä, edistää tutkimustoiminnan ja elinkeinoelämän toimintaedellytyksiä Etelä-Savossa.
Australia
Australia
Law Enforcement Against Prohibition
Law Enforcement Against Prohibition, LEAP (viranomais-/poliisityö kieltolakia vastaan) on yleishyödyllinen, Yhdysvalloissa toimiva kansainvälinen ja koulutuksellinen kansalaisjärjestö, johon kuuluu sekä entisiä että virassa olevia, nykyistä huumeiden vastaista sotaa vastustavia poliiseja, hallituksen agentteja ja edustajia muista lainvalvonnan yksiköistä. LEAPin perustivat 16. maaliskuuta 2002 viisi amerikkalaista poliisia. Malliksi perustajat ottivat Vietnam Veterans Against the War -organisaation, joka sai uskottavuutensa käyttämällä puhujina myöhemmin parjatun sodan etulinjoissa taistelleita. LEAP:illa on yli 100 000 jäsentä ja kannattajaa, joista noin 5 000 ovat lainvalvojia, joskin heistä monet pysyttelevät nimettöminä. Heihin kuuluu myös 148 puhujaa 35:stä Yhdysvaltojen osavaltioista ja kuudestatoista maasta. Jäseniä ja kannattajia LEAP:illa on tammikuussa 2014 ilmoitettu olevan 190 maasta.
Tavoitteet
LEAP:in tehtävä on vähentää sekä huumeiden vastaisen sodan aiheuttamia lukuisia vahinkoja että kuolleisuutta, tauteja, rikollisuutta ja riippuvuutta lakkauttamalla lopulta kokonaan huumeiden kieltolaki.
LEAP:illa on kaksi ensisijaista tavoitetta:
Nämä tavoitteensa LEAP pyrkii saavuttamaan luomalla koko ajan kasvavaa joukkoa asiantuntevista ja selkeäsanaisista entisiä huumesotilaista, jotka voivat kokemuksiensa kautta kertoa kuinka nykyinen huumelainsäädäntö vaikuttaa poliisin ja yhteisön välisiin suhteisiin, lainvalvojien ja epäiltyjen turvallisuuteen, virkavirheisiin ja poliisikorruptioon, sekä kuinka suuria ovat nykyisen lakisäädännön aiheuttamat todelliset kulut, niin taloudelliset kuin henkirikokset.
Laillistaminen vai dekriminalisaatio
LEAP on huumelainsäädäntöä uudistava järjestö, joka uskoo lainalaisen säännöstelyn olevan ainoa eettinen ja pätevä tapa kumota huumeiden vastaisen sodan aiheuttamat vahingot. Lainalainen säännöstely loisi systeemin, jossa huumeiden myynti ja välittäminen olisi valtion säännöstelemää, kuten nykyiset tupakka- ja alkoholilait. Tällainen asetelma hankaloittaisi laitonta huumekauppaa niin paljon, että rikollisesta kaupankäynnistä voitaisiin päästä kokonaan eroon.
LEAP kannustaa kasvavaan muutokseen, jonka järjestö uskoo ajan myötä parantavan kansalaisten hyvinvointia. LEAP on kannattanut lakiehdotuksia jotka dekriminalisoisivat kannabiksen hallussapidon yhteen unssiin (n. 28g) asti, ja jotka laillistaisivat lääkekannabiksen. LEAP on myös toteuttanut yhteisöissä erilaisia haittoja vähentäviä toimenpiteitä, ja oli apuna viemässä eteenpäin kannabiksen laillistamista Coloradossa ja Washingtonissa.
Jäsenyys
LEAP:in jäsenyys on kaikille avointa, mutta vain nykyiset tai työtehtävistään poistuneet lainvalvojat soveltuvat puhemiesten tehtäviin.
Hallitus
LEAP:in hallitukseen kuuluu Jack Cole, New Jerseyn poliisivoimista eläköitynyt komisario 40 työvuoden jälkeen, josta 14 vuotta huumeyksikössä; Peter Christ, eläköitynyt poliisikapteeni New Yorkista; Terry Nelson, entinen liittovaltion agentti joka työskenteli rajavartiostossa, USA:n tullissa ja Homeland Securityssa; David Bratzer, kanadalainen poliisi; Stephen Downing, entinen apulaisylikonstaapeli Los Angelesista; Diane Goldstein, eläköitynyt Redondo Beachin komentajakapteeni; Maria Lucia Karam, eläköitynyt tuomari Braziliasta; Alice Huffman, California State NAACP:n puheenjohtaja; Annie Machon, entinen British Secret Service Intelligence:n virkamies; Tony Ryan, eläköitynyt poliisi Coloradosta; Leigh Maddox, asianajaja ja eläköitynyt Maryland Staten poliisikapteeni; Richard Van Wickler, Cheshire County Department of Correctionsin ylitarkastaja. Neill Franklin, eläköitynyt Maryland Staten poliisi majuri toimii LEAP:in toimitusjohtajana.
Puhemiestoiminta
Kaikki LEAP:in puhemiehet ovat nykyisiä tai entisiä huumesotilaita. LEAP:in toimintaan osallistuu niin poliiseja, ehdonalaisvalvojia, tuomareita, syyttäjiä, vanginvartijoita ja vankilanjohtajia, kuin FBI:n ja DEA:n agentteja. LEAP:in puhemiehet luennoivat Rotaryklubeilla, konferensseissa, keskustelupalstoilla, sekä high school- ja collegetapahtumissa, joita yleensä on järjestämässä Students for Sensible Drug Policy -järjestö.
Media
LEAPin nimissä esiintyvät poliisit, tuomarit, syyttäjät ja muut rikosoikeuden ammattilaiset, ovat saaneet säännöllisesti huomiota yhdysvaltalaisessa uutismediassa.
LEAP on myös julkaissut muutaman lyhyemmän tiedotusvideo ja järjestöstä on tehty yksi kokopitkä dokumentti vuonna 2006.
Miehistönkuljetusauto
Käyttötarkoitukset
Miehistönkuljetusautoja käytetään miehistönkuljetukseen, koulutukseen, hälytystehtävillä, harjoituksissa, huoltotehtävillä ja ensivastetehtävillä.
Alexis Alfthan
Alexis Alfthanin vanhemmat olivat valtioneuvos Carl Vilhelm Afthan ja Katarina Nabel. Alexis kävi alkeiskoulun Viipurissa 1828–1831, jonka jälkeen hänet otettiin oppilaaksi Suomen kadettikouluun Haminaan. Valmistuttuaan koulusta hänet ylennettiin kornetiksi ja määrättiin Pietarin ulaanirykmenttiin 14. elokuuta 1836. Hänet ylennettiin luutnantiksi 1838, jonka jälkeen hänet siirrettiin 1841 Henkikaartin Ulaanirykmenttiin ja edelleen 1843 Henkikaartin Ratsukrenatöörirykmenttiin. Sotatoimiin hän pääsi Kaukasuksella, jossa hän kunnostautui paikallisia vuoristoheimoja vastaan. Tämän johdosta hänet ylennettiin alikapteeniksi ja siirrettiin 1844 Žytomyrin jalkaväkirykmenttiin Ukrainaan. Alfthan ylennettiin kapteeniksi 1847, everstiksi 1852, kenraalimajuriksi 1866 ja kenraaliluutnantiksi 1878. Hän poistui sotapalveluksesta 1881 ja kuoli 7. joulukuuta 1885 maatilallaan Annovkassa.
Alexis Alfthanin poika oli kenraaliluutnantti Carl Johan Woldemar Alfthan.
Pran
Pran, koko nimeltään Pran Krishan Sikand (12. helmikuuta 1920 Delhi – 12. heinäkuuta 2013 Mumbai) oli intialainen näyttelijä. Hän oli yksi merkittävimmistä konnaroolien esittäjistä Bollywoodissa.
Pranille myönnettiin Filmfare Awards -palkinto parhaasta miessivuosasta vuosina 1967 (elokuvasta Upkar), 1969 (Aansoo Ban Gaye Phool) ja 1972 (Be-Imaan). Viimeksi mainitusta tunnustuksesta hän kuitenkin kieltäytyi, sillä musiikista palkittiin hänen mielestään väärä henkilö, kun palkinto annettiin Shankar Jaikishanille elokuvasta Be-Imaan sen sijaan, että se olisi myönnetty Ghulam Mohammedille elokuvasta Pakeezah.
Vuonna 1997 Pran sai Filmfare Awards -palkinnon elinikäisistä saavutuksista. Vuonna 2001 hän sai Intian hallitukselta Padma Bhushan -palkinnon saavutuksistaan elokuva-alalla.
Pran avioitui 18. huhtikuuta 1945 Shukla Ahluwalian kanssa. Liitosta syntyivät pojat Arvind ja Sunil sekä tytär Pinky.
Optiset pimeänäkökiikarit
Optiset pimeänäkökiikarit on optinen laite, jolla voidaan muodostaa kuva lähes täydellisessä pimeydessä. Niitä käytetään useimmiten armeijan ja poliisin tarkoituksiin, mutta laitteita on saatavilla myös siviilikäyttöön. Pimeänäkökiikareita käytettiin ensimmäisen kerran toisessa maailmansodassa, ja Vietnamin sodan aikaan ne tulivat laajaan käyttöön.
IPhone 6 Plus
iPhone 6 Plus on Applen syksyllä 2014 samaan aikaan iPhone 6:n kanssa julkaisema älypuhelin.